મોરબી : બે દિવસ પૂર્વે મોરબી સીટી સર્વે કચેરીના સરવેયરને લાંચના છટકામાં એસીબીએ આબાદ ઝડપી લીધા બાદ લોકોને લૂંટી લૂંટી પોતાનો ખજાનો ભરનાર લાંચિયા જયેન્દ્ર લોદરીયાના એક પછી એક રહસ્યો ઉપરથી એસીબી પરદા હટાવી રહ્યું છે જેમાં આ ભ્રષ્ટના એક બે નહીં પરંતુ 17 બેન્ક ખાતાઓની વિગતો પ્રકાશમાં આવી છે અને બે નંબરનો વહીવટ સાચવવા લોદરીયાએ સીટી સર્વે કચેરીના જ પટ્ટાવાળાની પત્ની અને દિકરીના બેન્ક ખાતા ખોલાવી સાડા દસ લાખની રકમ જમા કરાવી હોવાનો ઘટસ્ફોટ થયો છે.